{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću o Odluci o uvođenju strukovnog kurikuluma za stjecanje kvalifikacije TEHNIČAR ZA BRODOSTROJARSTVO / TEHNIČARKA ZA BRODOSTROJARSTVO u sektoru STROJARSTVO, BRODOGRADNJA I METALURGIJA"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"ALDINA BURIĆ","3. RAZRADA MODULA,\n4. RAZRED","Nakon rada u povjerenstvu za izradu kurikuluma za stjecanje kvalifikacije POMORSKI NAUTIČAR/POMORSKA NAUTIČARKA i na kraju školske godine u kojoj smo svi imali poteškoća s obavljanjem prakse učenika završnih razreda, budući da školski brod \"Kraljica mora\" nije bio na raspolaganju, a izgledno je da neće biti na raspolaganju do daljnjeg, mislim da bi svakako u svim poglavljima kurikuluma gdje je predviđena praksa valjalo upisati brod/školski brod. Kako sam primijetila, ovakva formulacija je već upisana na više mjesta te predlažem da se provjeri još jednom i po potrebi nadopuni ili upiše gdjegod je još potrebno. Na taj način će se spriječiti eventualne administrativne poteškoće i različita tumačenja sve dok se ne riješi problem školskog broda. \nNadalje, potrebno je razmišljati da mnoga druga zanimanja imaju predviđeno obavljanje određenog broja sati stručne prakse kroz razdoblje praznika i mislim da bi takva solucija bila vrlo dobra i za pomorska zanimanja. Predlažem stoga da se razmotri mogućnost uvođenja stručne prakse, barem nakon 2. i 3. razreda i to u obliku plovidbe ili rada u nekom poduzeću/ustanovi koji su povezani s pomorstvom (npr. brodogradilišta, marine, lokalni turistički brodari i sl.).\nTreći problem koji se pojavljuje se odnosi na kadrove koje je danas sve teže naći u svim područjima pa tako i u školi. Predlažem da se omogući da se barem kod strukovnih modula /SIU-a kod kojih je predviđeno više praktičnih sadržaja smiju zapošljavati i bivši pomorci koji su stekli najviša zvanja u pomorstvu unatoč tome što nemaju akademsko zvanje, ali im je to omogućeno polaganjem posebnog programa u trajanju od 6 mjeseci. Kao preduvjet za zapošljavanje bi se za takve djelatnike mogao predložiti duži period plovidbe u svojstvu prvog časnika palube ili zapovjednika (upravljačka razina prema STCW konvenciji). Vjerujem da bi se na taj način uspjelo u školama zaposliti kvalitetne djelatnike. Također mislim da je problem što praktički sve strukovne predmete brodostrojarstva sviju predavati osobe koje nisu nikada plovile. Brodski pogon i brodska strojarnica imaju mnogo zajedničkih i dodirnih točaka s \"kopnenim\" strojarnicama i pogonima, ali su uvjeti rada i mogućnosti sasvim drugačiji i vjerujem da je iskustvo osobe koja je boravila na brodu nezamjenjivo.","Djelomično prihvaćen","Djelomično se prihvaća.     \n\nNavedeni stručni komentar oko formulacije  \"brod/školski brod\" će biti obuhvaćen doradom navedenog strukovnog kurikula.\n\nKomentar vezan uz kadrove:  Uz svaki strukovni kurikul bit će dostupna javna baza podataka (registar) koja će povezivati module / skupove ishode učenja i pripadajuće kvalifikacije nastavnika. \n\nHvala Vam na doprinosu u savjetovanju sa zainteresiranom javnošću."]